《殷伯岩招同白涵三郝元直苑西柳霍亮雅申凫盟刘资深集饮》
清代·张盖

屡宿陶潜宅，今来得数公。竹斜镫影外，人醉雨声中。

老惜欢娱异，交缘出处同。病躯先就榻，应恕鹿皮翁。

作者简介：明末清初直隶永年人，字覆舆，一字命士，号箬庵。明季诸生。工诗，善草书。游踪遍齐、晋、楚、豫。入清，自闭土室中，虽妻子不得见。遂成狂疾，常自毁其稿。有《柿叶集》。